पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज की वायरोलॉजी लैब से रविवार को 230 नए संक्रमित मरीजों की पुष्टि हुई है। जिसके बाद जिले में संक्रमित मरीजों का आंकड़ा 12172 पहुंच गया है। पिछले दो दिन के भीतर 452 नए संक्रमित मिले हैं। रिपोर्ट के अनुसार वायरोलॉजी लैब से 96, रैपिड एंटीजन टेस्ट से 14 और अन्य निजी लैब से 120 संक्रमित मरीजों की पुष्टि हुई है। वहीं 38 मरीजों को बीएमसी से डिस्चार्ज किया गया।
बीएमसी में 17 लोगों की मौत, 6 की रिपोर्ट पॉजिटिव: बुंदेलखंड मेडिकल कॉलेज में रविवार को इलाज के दौरान 17 मरीजों ने दम तोड़ दिया, इनमें से 6 मृतकों की रिपोर्ट पॉजिटिव बताई जा रही है। इनमें छिरारी निवासी 40 वर्षीय महिला, बंडा निवासी 64 वर्षीय पुरूष, देवरी निवासी 90 वर्षीय वृद्ध, देवरी निवासी 45 वर्षीय पुरूष, ग्राम घूघर पिपरिया निवासी 65 वर्षीय महिला, जैसीनगर निवासी 60 वर्षीय पुरूष के नाम शामिल हैं। इन सभी मृतकों की रिपोर्ट पॉजिटिव थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn